અધિકારીઓના જણાવ્યા અનુસાર તાલિબાન પોતાની પ્રતિબદ્ધતા પર કાયમ રહેશે તો સંબંધિત કરાર પર ટૂંક સમયમાં હસ્તાક્ષર કરાશે. 

આ અંગેની જાહેરાત અમેરિકા-અફઘાનિસ્તાન તરફથી સંયુક્ત રીતે કાબુલમાં કરવામાં આવી. 

આ જાહેરાતમાં જણાવાયું છે, "અમેરિકા અને સહયોગી રાષ્ટ્રોના સૌનિકો 14 મહિનામાં પરત ફરશે. તાલિબાન પોતાની પ્રતિબદ્ધતા પૂર્ણ કરે તેના પર અમેરિકા-તાલિબાન સમજૂતીનો આધાર છે."

આ અંગેની સમજૂતી કતારમાં આગામી શનિવારે થઈ શકે છે. 

આ સમજૂતી થકી અફઘાનિસ્તાનમાં છેલ્લાં 18 વર્ષથી ચાલી રહેલા સંઘર્ષનો અંત આવશે એવું મનાઈ રહ્યું છે. 

આ બાદ અફઘાનિસ્તાનની સરકાર અને તાલિબાન વચ્ચે વાતચીત થશે. 

એશિયા કપમાં ભારત પાકિસ્તાન સામે રમશે

ભારતીય ક્રિકેટ કંટ્રોલ બોર્ડના અધ્યક્ષ સૌરવ ગાંગુલીએ કહ્યું છે કે એશિયા કપમાં ભારત પાકિસ્તાનની સામે ક્રિકેટ રમાશે.

કોલકાતામાં મીડિયા સાથે વાતચીત કરતા સૌરવ ગાંગુલીએ આ માહિતી આપી છે.

ગાંગુલીને સવાલ કરવામાં આવ્યો હતો કે એશિયા કપમાં જો પાકિસ્તાન ભાગ લેશે તો ભારત નહીં રમે. 

આના જવાબમાં બીસીસીઆઈ અધ્યક્ષે કહ્યું કે, આવનારો એશિયા કપ દુબઈમાં રમાવાનો છે અને બેઉ દેશો નહીં રમે એવી કોઈ વાત નથી. બેઉ દેશો એમાં રમશે. 

ઉલ્લેખનીય છે કે સપ્ટેમ્બરમાં એશિયા કપ પાકિસ્તાનની યજમાનીમાં રમાવાનો હતો પરંતુ ભારતે સુરક્ષાના કારણોસર પાકિસ્તાનમાં રમવાનો ઇન્કાર કર્યો હતો અને એશિયા કપની ટુર્નામેન્ટ દુબઈ શિફ્ટ કરાઈ હતી.

ભારત અને પાકિસ્તાન વચ્ચે 2012-13 પછી કોઈ દ્વિપક્ષી શ્રેણી નથી રમાઈ. 2013 પછી બેઉ દેશો ફક્ત આઈસીસીની ટુર્નામેન્ટમાં જ સામસામે રમે છે.

'ટ્રમ્પની ગુજરાત મુલાકાત પર ફક્ત 8 કરોડ ખર્ચ થયો' - વિજય રૂપાણી

અમેરિકાના રાષ્ટ્રપતિ અને વડા પ્રધાન નરેન્દ્ર મોદીએ 24 ફેબ્રુઆરીએ કરેલા 'નમસ્તે ટ્રમ્પ' કાર્યક્રમ પાછળ 100 કરોડ રૂપિયા સુધીનો ખર્ચ થયા હોવાનો વિવાદ થયો હતો. ત્યારે આ મુદ્દે મુખ્ય મંત્રી વિજય રૂપાણીએ વિધાનસભામાં જવાબ આપ્યો છે. 

અમદાવાદ મિરરમાં પ્રકાશિત અહેવાલ પ્રમાણે મુખ્ય મંત્રીએ ગૃહને જણાવ્યું કે ટ્રમ્પની મુલાકાતના ખર્ચ માટે રાજ્ય સરકારે  8 કરોડ રૂપિયા મંજૂર કર્યા હતા, જ્યારે AMCએ 4.5 કરોડ રૂપિયાનો ખર્ચ કર્યો છે. 

ઉલ્લેખનીય છે કે રૉયટર્સમાં પ્રકાશિત એક અહેવાલ મુજબ આ કાર્યક્રમમાં 85 કરોડનો ખર્ચ થશે એમ કહેવાયું હતું. 

રૂપાણીએ ઉમેર્યું છે કે રૂપિયા 100 કરોડ ખર્ચ થયા હોવાની વાતમાં કોઈ દમ નથી. 

વિપક્ષે ગૃહમાં દાવો કર્યો હતો કે... \n\nમને ઉપરના લેખ માટે સારું શીર્ષક આપો.
અફઘાન શાંતિવાર્તા : અમેરિકા 14 મહિનામાં સૈનિકો પરત બોલાવશે